CELEX: 62014CN0292
Language: hr
Date: 2014-06-13 00:00:00
Title: Predmet C-292/14: Zahtjev za prethodnu odluku koji je 13. lipnja 2014. uputio Symvoulio tis Epikrateias (Grčka) – Helenska Republika protiv Stefanosa Stroumpoulisa i drugih

25.8.2014   
            
            
               HR
            
            
               Službeni list Europske unije
            
            
               C 282/24
            
         Zahtjev za prethodnu odluku koji je 13. lipnja 2014. uputio Symvoulio tis Epikrateias (Grčka) – Helenska Republika protiv Stefanosa Stroumpoulisa i drugih
   (Predmet C-292/14)
   2014/C 282/30
   Jezik postupka: grčki
   
      Sud koji je uputio zahtjev
   
   Symvoulio tis Epikrateias
   
      Stranke glavnog postupka
   
   
      Tužitelj: Helenska Republika
   
      Tuženici: Stefanos Stroumpoulis, Nicolaos Koumpanos, Panagiotis Renieris, Charalampos Renieris, Ioannis Zacharias, Dimitrios Lazarou i Apostolos Chatzisotiriou
   
      Prethodna pitanja
   
   
               1.
            
            
               Uživaju li pomorci koji su radili na brodu koji plovi pod zastavom treće zemlje u odnosu na Europsku uniju, u smislu odredaba Direktive Vijeća 80/987/EEZ (1), za neplaćene tražbine koje imaju prema brodaru čije je sjedište navedeno u osnivačkom aktu na području treće zemlje, a stvarno sjedište na području navedene države članice i kojega je, s obzirom na potonje sjedište, proglasio insolventnim sud te države članice u skladu s njegovim pravom, zaštitu koju pruža ta direktiva s obzirom na njezin cilj i bez obzira na činjenicu primjenjuje li se na ugovore o radu pravo treće zemlje i da država članica ne može zahtijevati od brodovlasnika, na kojega se ne primjenjuju njezini propisi, plaćanje doprinosa za financiranje jamstvene ustanove?
            
         
               2.
            
            
               Treba li smatrati da se radi o jednakovrijednoj zaštiti, u smislu odredaba Direktive Vijeća 80/987/EEZ, isplatu propisanu člankom 29. Zakona br. 1220/1981 od strane Naftiko Apomachiko Tameio [Mirovinskog fonda za pomorce] (NAT), za razdoblje od najviše tri mjeseca, osnovnih plaća i naknada utvrđenih relevantnim kolektivnim ugovorima u korist grčkih pomoraca zaposlenih na brodu koji plovi pod grčkom zastavom ili stranom brodu koji ima ugovor s NAT-om, koja je tim člankom propisana samo u slučaju napuštanja tih pomoraca u inozemstvu?
            
         
      (1)  Direktiva Vijeća 80/987/EEZ od 20. listopada 1980. o usklađivanju zakonodavstava država članica o zaštiti zaposlenika u slučaju insolventnosti njihovog poslodavca (SL L 283, str. 35.) [neslužbeni prijevod]